Yella-d ufares n usaru-a s uttekki n Wammas azzayri i usnefli n tegsarut akked teṛmist « Roadcom ». « Il Reviendra » (Ad yuɣal), d asaru awezlan n 30 n tmikin, yeḥka-d yiwet n teḥkayt yeḍran deg useggas 1997. Yebdan usaru deg tmesrit n useṭṭel n Salem, d amdan yesɛan deg leɛmer-is gar 40 akked 50 n yiseggasen, la yesɛedday ass-is aneggaru deg tḥanut-is, acku yebɣ ad yeḥbes armud-iq akken ad tt-yezzenz.
Mi yekker ad isekker taḥanut-is, ikcem-d Zaki akked baba-s ɣer tmesrit, d aqcic ilan deg leɛmer-is 8 n yiseggasen. Yeɛreḍ ubabat-nni ad iqenneɛ Salem akken ad as-yeǧǧ mmi-s ad as-iseṭṭel. Yessegzi-yas dakken yesɛa yiwet n tɣawsa taxatart ad tt-yeg sakkin ad yuɣal ad yawi.
Yebda Salem la yetteṭṭil i uqcic-nni s uqeṣṣer yid-s, dɣa cwiṭ akka, seg id-yeɣli yiḍ, slan teṭṭerḍeq lbumba deg yiwet n tezniqt tanaragt ideg d-teḍra txazabit gan yiremmaɣen.
Ababat n uqcic mazal i d-yuɣal, yufa-d iman-is Salem weḥd-s akked Zaki, i d-yurar akken yessefk yilemẓi Nazim Benaidja ɣer yidis n yizeffanen-iḍen gar-asen Slimane Benouari, Souha Oulha, Ouahid Achour akked Mohamed Bendaoued.
kab_Latn kab_Latn kab_Latn kab_Latn